BERETNING FRA KOMMISSIONEN

om anvendelsen i 2010 af forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter

FORORD

Denne beretning, der er udarbejdet i henhold til artikel 17, stk. 1, i forordning (EF) nr. 1049/2001 om aktindsigt i Europa-Parlamentets, Rådets og Kommissionens dokumenter[1], omhandler året 2010 og er baseret på statistiske data, som opsummeres i bilaget.

Disse data viser antallet af begæringer, ikke antallet af dokumenter, der er begæret aktindsigt i. I praksis vedrører en begæring enten et enkelt dokument eller samtlige dokumenter, der indgår i en sags behandling. Begæringer om aktindsigt i dokumenter, som var offentligt tilgængelige på ansøgningstidspunktet, er ikke medtaget.

1. REVISION AF FORORDNING (EF) NR. 1049/2001

2. Det forslag til en omarbejdning af forordningen, som Kommissionen forelagde den 30. april 2008, er stadig under førstebehandling. Parlamentet vedtog sin betænkning med ændringsforslag den 11. marts 2009, men udsatte afstemningen om den lovgivningsmæssige beslutning. Efter valget i juni 2009 genoptog det nyvalgte Parlament behandlingen af Kommissionens forslag. Udvalgene for Konstitutionelle Anliggender (AFCO) og for andragender (PETI) vedtog udtalelser henholdsvis den 30. november 2010 og den 1. december 2010. Udvalget om Borgernes Rettigheder og Retlige og Indre Anliggender (LIBE) har endnu ikke stemt om et nyt forslag til betænkning. I Rådet er forslaget blevet gennemgået i arbejdsgrupper.

3. Efter Lissabontraktatens ikrafttræden den 1. december 2009 fremlagde Kommissionen den 21. marts 2011 et nyt forslag med henblik på at tilpasse forordning (EF) nr. 1049/2001 til Lissabontraktatens krav. Forslaget har til formål at udvide forordningens institutionelle anvendelsesområde til at omfatte alle Den Europæiske Unions institutioner, organer, kontorer og agenturer, dog med visse begrænsninger for så vidt angår Domstolen, Den Europæiske Centralbank og Den Europæiske Investeringsbank, i overensstemmelse med artikel 15, stk. 3, i den konsoliderede udgave af traktaten om Den Europæiske Unions funktionsmåde.

4. REGISTRE OG WEBSTEDER

5. I 2010 blev der indført 18 661 nye dokumenter i registeret over Kommissionens dokumenter (se tabellen i bilaget).

6. I henhold til artikel 17, stk. 1, i forordning (EF) nr. 1049/2001 skal Kommissionen i sine årsrapporter angive antallet af dokumenter i dens besiddelse, som er "følsomme" som defineret i forordningens artikel 9, stk. 1[2], og som derfor ikke er blevet indført i registeret. Kommissionens offentlige register indeholder dokumenter i kategorierne KOM, K, dagsordener, protokoller og SEK. I 2010 udarbejdede eller modtog Kommissionen ingen følsomme dokumenter i nogen af de nævnte kategorier.

7. Tallene for besøg på webstedet "Åbenhed og aktindsigt" på EUROPA-serveren i 2010 ser således ud:

Antal besøgende | Antal besøg | Antal besøgte sider |

I alt | 48 557 | 61 308 | 452 695 |

Gennemsnit pr. måned | 4 046 | 5 109 | 37 725 |

8. SAMARBEJDE MED ANDRE INSTITUTIONER, DER ER OMFATTET AF FORORDNINGEN

Det interinstitutionelle udvalg, der er nedsat i henhold til artikel 15, stk. 2, i forordningen blev ikke indkaldt i 2010. De tre institutioner (Europa-Parlamentet, Rådet og Kommissionen) holdt løbende kontakt på administrativt plan med henblik på at sikre en konsekvent anvendelse af forordningen.

9. ANALYSE AF BEGÆRINGERNE OM AKTINDSIGT

10. Antallet af oprindelige begæringer , der indgives i henhold til forordning (EF) nr. 1049/2001, er steget betydeligt i 2010 (der indkom 6 127 begæringer mod 5 055 i 2009, dvs. en stigning på 21 %).

11. Antallet af indholdsmæssige afgørelser af genfremsatte begæringer har ligget stabilt i 2010: 122 (mod 120 i 2009). Der blev i alt afgivet 152 svar på genfremsatte begæringer. Yderligere 30 begæringer er færdigbehandlet, uden at der er truffet en formel afgørelse i henhold til forordning (EF) nr. 1049/2001. Det drejer sig om begæringer, som er irrelevante, eller som det var mere hensigtsmæssigt at behandle på grundlag af forordning (EF) nr. 45/2001 om beskyttelse af personoplysninger, fordi de vedrører ansøgers adgang til egne personoplysninger. Antallet af genfremsatte begæringer er steget fra 140 i 2009 til 181 i 2010. Antallet af uafsluttede sager ved årets udgang (68) afspejler differencen mellem antallet af indkomne genfremsatte begæringer og antallet af afgørelser.

12. Konkurrencepolitik topper med 9,07 % af de oprindelige begæringer listen over sagsområder, der begæres aktindsigt i. Umiddelbart efter følger andre vigtige EU-politik-områder, såsom retlige og indre anliggender, transport og energi, det indre marked, beskatning og toldunion, sundhed og forbrugerbeskyttelse, miljø og erhvervspolitik.

13. De vigtigste grupper af ansøgere er fortsat den akademiske verden (23,24 % af det samlede antal oprindelige begæringer), advokatfirmaer (10,69 %) og civilsamfundet (ngo'er og interessegrupper, 8,18 %). 32,68 % af begæringerne blev fremsat af personer, hvis socioprofessionelle tilhørsforhold ikke er oplyst.

14. Geografisk fordeler de oprindelige begæringer sig i høj grad som i de tidligere år. Af indlysende grunde indkom den største andel af begæringerne, nemlig 17,95 %, dog fra personer eller organisationer hjemmehørende i Belgien. Næsten samme andel, 16,62 %, hidrørte fra Tyskland. Ingen af de øvrige medlemsstater tegnede sig for over 10 % af begæringerne. Flest indkom fra de mest befolkede medlemsstater. Personer i Frankrig, Italien, Spanien, Det Forenede Kongerige og Nederlandene fremsatte således tilsammen 36,45 % af begæringerne. Andelen af begæringer fra de nye medlemsstater steg svagt. 4,23 % af begæringerne stammede således fra Tjekkiet og 2,76 % fra Polen.

15. ANVENDELSE AF UNDTAGELSERNE FRA RETTEN TIL AKTINDSIGT

16. Også i 2010 kunne over 80 % (82,16 %) af de oprindelige begæringer imødekommes fuldt ud, mens der i 5,37 % blev indrømmet delvis aktindsigt. I 82,16 % af tilfældene (mod 84,23 % i 2009) blev der givet fuld aktindsigt, mens der i 5,37 % af tilfældene (mod 4,11 % i 2009) blev givet delvis aktindsigt. Det betyder, at andelen af begæringer, som fuldstændigt blev afslået i første omgang (af forskellige grunde) som i 2009, har ligget stabilt på ca. 12 %.

17. Andelen af tilfælde, hvor den oprindelige afgørelse blev fastholdt, nærmede sig – efter et fald i 2009 – niveauet for 2008 (50 % i 2010 sammenlignet med 48,08 % i 2008 og blot 22,50 % i 2009).

Også andelen af afgørelser, hvor der indrømmes fuld aktindsigt, efter at der i første omgang er givet afslag, nærmer sig niveauet for 2008 (15,57 % i 2010 mod 50 % i 2009 og 18,59 % i 2008). På den anden side steg andelen af afgørelser, hvor der indrømmes delvis aktindsigt, efter at der i første omgang er givet afslag, betydeligt (34,43 % i 2010 mod 27,50 % i 2009).

18. Der var fortsat to hovedbegrundelser for afslag på oprindelige begæringer:

19. beskyttelse af formålet med inspektioner, undersøgelser og revision (artikel 4, stk. 2, tredje led), med et mindre fald i forhold til 2009 (26,63 % af afslagene mod 27,61 % i 2009)

20. beskyttelse af Kommissionens beslutningsproces (artikel 4, stk. 3). De tilfælde, hvor der endnu ikke var truffet afgørelse, tegnede sig for 16,80 % af afslagene, og udtalelser til internt brug tegnede sig for 9,66 %, dvs. afslag i alt: 26,42 % (mod 25,61 % i 2009).

Andelen af afslag begrundet i beskyttelsen af forretningsmæssige interesser (11,84 %) faldt en smule i forhold til 2009 (13,99 %).

21. De vigtigste begrundelser for afslag på genfremsatte begæringer om aktindsigt var:

22. beskyttelse af formålet med undersøgelser (32 % sammenlignet med 25,91 % i 2009)

23. beskyttelse af forretningsmæssige interesser (16,67 % sammenlignet med 17,52 % i 2009)

24. beskyttelse af Kommissionens beslutningsproces. De tilfælde, hvor afgørelsen endnu ikke var truffet, tegnede sig for 11,33 % af afslagene, og udtalelser til internt brug tegnede sig for 8 %, dvs. afslag i alt: 19,33 % (mod 26,64 % i 2009).

25. KLAGER TIL DEN EUROPÆISKE OMBUDSMAND

26. I 2010 færdigbehandlede ombudsmanden følgende 23 klager over Kommissionens behandling af begæringer om aktindsigt:

1 klage, der er færdigbehandlet, uden at der er fundet nogen form for fejl eller forsømmelser |

2953/2008/FOR |

13 klager er færdigbehandlet med kritiske bemærkninger og/eller en yderligere bemærkning |

3699/2006/ELB | 355/2007/TN(FOR) | 671/2007/PB | 2502/2007/RT |

3163/2007/BEH | 676/2008/RT[3] | 1039/2008/FOR | 1438/2008/DK |

1202/2009/GG | 1207/2009/GG | 1302/2009/TS | 100/2010/GG |

465/2010/FOR |

9 klager er færdigbehandlet uden yderligere undersøgelser |

301/2008/IP | 2219/2008/(JMA)MHZ | 2643/2008(TN)RT | 3052/2008(BB)FOR |

966/2009/JMA | 2647/2009/IP | 172/2010/ANA | 1195/2010/OV |

1357/2010/MHZ |

27. I 2010 indledte ombudsmanden 22 nye undersøgelser på grundlag af klager, der først og fremmest, eller i et vist omfang, vedrørte aktindsigt.

28. DOMSTOLSPRØVELSE

I 2010 skete der en del for så vidt angår ny retspraksis[4].

29. Domstolen afsagde dom i fire appelsager i 2010:

C-362/08 P Internationaler Hilfsfonds mod Kommissionen, dom af 26.1.2010 | C-139/07 P Kommissionen mod Technische Glaswerke Ilmenau, dom af 29.6.2010 (TGI) |

C-28/08 P Kommissionen mod Bavarian Lager, dom af 29.6.2010 | Forenede sager C-514/07 P, C-528/07 P, C- 532/07 P, API, Sverige og Kommissionen, dom af 21.9.2010 |

De fire domme indeholder vigtige præciseringer vedrørende fortolkningen af både materielle og proceduremæssige aspekter af forordning (EF) nr. 1049/2001.

Vedrørende de materielle aspekter indeholder Domstolens domme af 29. juni 2010 ( Bavarian Lager og TGI ) præciseringer vedrørende fortolkningen af undtagelserne i henhold til artikel 4, stk. 1, litra b), og artikel 4, stk. 2, tredje led, i forordning (EF) nr. 1049/2001. I API -dommen gav Domstolen sin fortolkning af undtagelsen i artikel 4, stk. 2, andet led.

I Bavarian Lager -dommen afgjorde Domstolen, at når der fremsættes en begæring om aktindsigt i dokumenter, der indeholder personoplysninger, finder databeskyttelsesforordningen anvendelse i sin helhed, herunder dens bestemmelse om, at modtageren af personoplysninger skal godtgøre, at det er nødvendigt at udbrede disse oplysninger, samt dens bestemmelse om, at den registrerede af vægtige legitime grunde, der vedrører den pågældendes særlige situation, til enhver tid har ret til at gøre indsigelse mod, at personoplysninger om ham selv gøres til genstand for behandling.

I TGI -dommen afgjorde Domstolen, at dokumenter vedrørende Kommissionens sagsakter i statsstøtteundersøgelser er omfattet af en generel formodning om, at deres udbredelse i princippet vil være til skade for beskyttelsen af formålet med undersøgelserne. Statsstøtteforordningen giver ikke de interesserede parter nogen ret til aktindsigt. Hvis de kunne opnå aktindsigt på grundlag af forordning (EF) nr. 1049/2001, ville det bringe statsstøttekontrolordningen i fare. Domstolen afgjorde videre, at den omtalte formodning kan tilbagevises, hvis ansøgeren godtgør, at det dokument, der søges om aktindsigt i, ikke er "omfattet af denne formodning", eller at der er en tungtvejende offentlig interesse i udbredelsen af dokumentet.

I API -dommen opstillede Domstolen den formodning, at der ikke kan gives indsigt i indlæg, som en institution indgiver til EU's retsinstanser i forbindelse med verserende retslige procedurer. I overensstemmelse med logikken i TGI -afgørelsen byggede fortolkningen af undtagelsen vedrørende retslige procedurer på de retlige rammer for retslige procedurer og på, at offentligheden ikke har ret til aktindsigt i retlige aktiviteter.

For så vidt angår Internationaler Hilfsfond præciserede Domstolen, at der på ethvert tidspunkt kan genfremsættes begæring om aktindsigt i et dokument, efter at aktindsigt tidligere er afslået, og at den berørte institution i så fald er forpligtet til at undersøge, om afslaget stadig er berettiget, henset til den ændring, der i mellemtiden kan være sket af de retlige og faktiske omstændigheder.

30. Retten har afsagt seks domme vedrørende Kommissionens afgørelser:

Forenede sager T-355/04 og T-446/04, Co-Frutta Soc.coop. mod Kommissionen, dom af 19.1.2010 | T-237/05, Editions Odile Jacob SAS mod Kommissionen, dom af 9.6.2010 | T-111/07, Agrofert mod Kommissionen, dom af 7.7.2010 |

T-474/08, D. Umbach mod Kommissionen, dom af 21.10.2010 | Forenede sager T-494/08- T-500/08 og T-509/08, Ryanair mod Kommissionen, dom af 10.12.2010 |

I to sager vedrørende aktindsigt i Kommissionens sagsakter inden for kontrol med virksomhedssammenslutninger, Editions Odile Jacob og Agrofert , annullerede Retten de afgørelser, Kommissionen havde truffet i medfør af forordning (EF) nr. 1049/2001, hovedsagelig på grund af manglende individuel og konkret undersøgelse af dokumenterne[5].

I Ryanair -sagerne fulgte Retten Domstolens dom i TGI -sagen og afviste begæringerne.

I de resterende to sager stadfæstede Retten de afgørelser, som Kommissionen havde truffet i medfør af forordning (EF) nr. 1049/2001.

I sag T-439/08, Agapiou Joséphidès mod Kommissionen og EACEA , hvor Kommissionen var en af de sagsøgte, om end det var EACEA, der havde truffet den omtvistede afgørelse, blev begæringen afvist i dom af 21.10.2010.

Endelig skal nævnes tre sager, som er fjernet fra registret, efter at den, der havde fremsat begæringen, trak den tilbage:

T-245/09, Shell Hellas mod Kommissionen, kendelse af 5.1.2010 | T-251/09, Soc. des Pétroles Shell mod Kommissionen, kendelse af 5.1.2010 | T-170/03, BAT mod Kommissionen, kendelse af 6.9.2010 |

31. Kommissionens afgørelser i medfør af forordning (EF) nr. 1049/2001 blev i 2010 anfægtet i 14 nye sager:

T-17/10, Gerald Steinberg mod Kommissionen | T-36/10, Internationaler Hilfsfonds e.V. mod Kommissionen | T-120/10, ClientEarth m.fl. mod Kommissionen |

T-167/10, Evropaïki Dynamiki mod Kommissionen | T-180/10, Nickel Institute mod Kommissionen | T-181/10, Reagens SpA mod Kommissionen |

T-267/10, Land Wien mod Kommissionen | T-291/10, Anne Martin mod Kommissionen | T-300/10, International Hilfsfonds e.V. mod Kommissionen |

T-301/10, Sophie in 't Veld mod Kommissionen | T-359/10, Ecologistas en Acción-CODA mod Kommissionen | T-395/10, Stichting Corporate Europe Observatory mod Kommissionen |

T-449/10, ClientEarth m.fl. mod Kommissionen | T-511/10, Evropaïki Dynamiki mod Kommissionen |

32. Endvidere er domme afsagt af Retten i tre tilfælde blevet appeleret til Domstolen:

Tilfælde, hvor Kommissionen har anket (se ovenfor afsnit 7.2):

C-404/10 P, Kommissionen mod Editions Odile Jacob, SAS Lagardère SCA | C-477/10 P, Kommissionen mod Agrofert Holding a.s., andre parter: Sverige, Finland, Danmark, Polski Koncern Naftowy Orlen SA |

Tilfælde, hvor den, der i første omgang fremsatte begæringen, har anket:

C-609/10P, Dieter C. Umbach mod Kommissionen |

33. KONKLUSION

34. I 2010 har der igen været en markant stigning i antallet af begæringer om aktindsigt. Mens antallet i 2009 forblev på samme niveau som i det foregående år, nemlig ca. 5 000, indkom der mere end 6 000 begæringer i 2010. Trods denne stigning på 20 % er andelen af sager, hvor der gives aktindsigt, fortsat høj; fire ud af fem begæringer imødekommes. Det er værd at bemærke, at antallet af begæringer om aktindsigt på ti år er steget fra 500 til 6 000 pr. år. I lyset af det samlede antal begæringer er antallet af genfremsatte begæringer, klager til Ombudsmanden og henvendelser til Domstolen forsat meget beskedent.

Skønt andelen af begæringer om aktindsigt, der fremsættes af borgere, er steget, hidrører broderparten af dem fortsat fra den akademiske verden, ngo'er, interessegrupper og advokatfirmaer. Mange af begæringerne vedrører overtrædelsesprocedurer, antritrust, fusioner, statsstøtte og antidumpingsager. Som i tidligere år vedrører begæringerne om aktindsigt navnlig Kommissionens rolle i håndhævelsen af EU-retten, og hensynet til gennemsigtighed må afvejes mod andre berettigede interesser i overensstemmelse med gældende bestemmelser. For så vidt angår Kommissionens initiativer til ny lovgivning eksisterer der allerede en høj grad af gennemsigtighed, da mange dokumenter offentliggøres proaktivt.

35. Ti år efter at forordningen blev vedtaget kan det konstateres, at der gennem anvendelsen af den er opbygget en fast forvaltningsskik med hensyn til borgernes ret til aktindsigt i Kommissionens dokumenter. Domstolens og Rettens retspraksis har bidraget betydeligt hertil. Derfor er Kommissionen fortsat overbevist om, at revisionen af forordningen bør bygge på de sidste ti års landvindinger.

BILAG

Statistik om anvendelsen af forordning (EF) nr. 1049/2001

NYE DOKUMENTER I REGISTRET

OPRINDELIGE BEGÆRINGER OM AKTINDSIGT

INDKOMNE OG BEHANDLEDE BEGÆRINGER

2008[6] | 2009 | 2010 |

Indkomne begæringer | - | 5 401 | 6 361 |

Afgivne svar[7] [8] | - | 6 636 | 7 148 |

Svar på grundlag af forordning (EF) nr. 1049/2001 | 5 197 | 5 055 | 6 127 |

AFGØRELSER

2008 | 2009 | 2010 |

Antal | I % | Antal | I % | Antal | I % |

GENFREMSATTE BEGÆRINGER

INDKOMNE OG BEHANDLEDE BEGÆRINGER

2008 | 2009 | 2010 |

Indkomne begæringer | - | 140 | 181 |

Afgivne svar | - | 134 | 152 |

Svar på genfremsatte begæringer på grundlag af forordning (EF) nr. 1049/2001 | 156 | 120 | 122 |

AFGØRELSER

2008 | 2009 | 2010 |

Antal | I % | Antal | I % | Antal | I % |

36. AFSLAGENES FORDELING PÅ DE FORSKELLIGE UNDTAGELSER (I %)

OPRINDELIGE BEGÆRINGER

2008 | 2009 | 2010 |

Artikel 4, stk. 1, litra a), første led – beskyttelse af den offentlige sikkerhed | 0,18 | 1,36 | 1,94 |

Artikel 4, stk. 1, litra a), andet led – beskyttelse af forsvar og militære anliggender | 0,82 | 0,54 | 0,14 |

Artikel 4, stk. 1, litra a), tredje led – beskyttelse af internationale forbindelser | 10,24 | 8,17 | 9,83 |

Artikel 4, stk. 1, litra a), fjerde led – beskyttelse af finanspolitik, valutapolitik eller økonomisk politik | 2,9 | 2,09 | 2,15 |

Artikel 4, stk. 1, litra b) – beskyttelse af privatlivets fred og den enkeltes integritet | 5,98 | 6,99 | 9,76 |

Artikel 4, stk. 2, første led – beskyttelse af forretningsmæssige interesser | 14,4 | 13,99 | 11,84 |

Artikel 4, stk. 2, andet led – beskyttelse af retslige procedurer og juridisk rådgivning | 6,52 | 9,81 | 7,32 |

Artikel 4, stk. 2, tredje led – beskyttelse af inspektioner, undersøgelser og revision | 26,63 | 27,61 | 26,63 |

Artikel 4, stk. 3. første afsnit – beslutningsproces, afgørelse endu ikke truffet | 13,5 | 17,80 | 16,80 |

Artikel 4, stk. 3, andet afsnit – beslutningsproces, afgørelse er truffet: udtalelser til internt brug som led i indledende drøftelser og høringer | 15,22 | 7,81 | 9,62 |

Artikel 4, stk. 5 – afslag fra medlemsstaten/tredjemand | 3,62 | 3,81 | 3,94 |

I alt | 100 | 100 | 100 |

GENFREMSATTE BEGÆRINGER

2008 | 2009 | 2010 |

Artikel 4, stk. 1, litra a), første led – beskyttelse af den offentlige sikkerhed | 0,42 | 2,55 | 2,67 |

Artikel 4, stk. 1, litra a), andet led – beskyttelse af forsvar og militære anliggender | 0,42 | 0 | 0 |

Artikel 4, stk. 1, litra a), tredje led – beskyttelse af internationale forbindelser | 5,91 | 4,38 | 6,67 |

Artikel 4, stk. 1, litra a), fjerde led – beskyttelse af finanspolitik, valutapolitik eller økonomisk politik | 0,84 | 3,28 | 3,33 |

Artikel 4, stk. 1, litra b) – beskyttelse af privatlivets fred og den enkeltes integritet | 5,06 | 14,23 | 9,33 |

Artikel 4, stk. 2,første led – beskyttelse af forretningsmæssige interesser | 24,89 | 17,52 | 16,67 |

Artikel 4, stk. 2,andet led – beskyttelse af retslige procedurer og juridisk rådgivning | 3,8 | 5,47 | 10 |

Artikel 4, stk. 2,tredje led – beskyttelse af inspektioner, undersøgelser og revision | 27,85 | 25,91 | 32 |

Artikel 4, stk. 3. første afsnit – beslutningsproces, afgørelse endnu ikke truffet | 17,3 | 12,77 | 11,33 |

Artikel 4, stk. 3, andet afsnit – beslutningsproces, afgørelse er truffet: udtalelser til internt brug som led i indledende drøftelser og høringer | 12,24 | 13,87 | 8 |

Artikel 4, stk. 5 – afslag fra medlemsstaten | 1,27 | - | - |

I alt | 100 | 100 | 100 |

BEGÆRINGERNES FORDELING

PÅ SAMFUNDS- OG FAGGRUPPER (I %)

2008 | 2009 | 2010 |

Den akademiske verden | 31,03 | 21,29 | 23,24 |

Offentlige myndigheder (bortset fra EU-institutioner) | 14,19 | 7,33 | 13,56 |

Advokater | 11,01 | 10,24 | 10,69 |

Andre EU-institutioner | 6,3 | 3,77 | 8,32 |

Civilsamfundet (interessegrupper, erhvervsliv, ngo'er osv.) | 18,26 | 9,85 | 8,18 |

Journalister | 2,46 | 2,02 | 3,35 |

Ikke oplyst | 16,75 | 45,5 | 32,68 |

I alt | 100 | 100 | 100 |

GEOGRAFISK (I %)

2008 | 2009 | 2010 |

Belgien | 18,93 | 18,26 | 17,95 |

Tyskland | 16,89 | 16,61 | 16,62 |

Frankrig | 8 | 8,01 | 9,05 |

Italien | 8,54 | 7,18 | 8,85 |

Det Forenede Kongerige | 6,34 | 6,23 | 7,24 |

Spanien | 5,29 | 6,27 | 6,86 |

Nederlandene | 4,83 | 5,45 | 4,43 |

Tjekkiet | 1,26 | 1,11 | 4,23 |

Polen | 2,57 | 2,86 | 2,76 |

Sverige | 1,44 | 2,13 | 2,18 |

Østrig | 2,11 | 1,98 | 2,08 |

Luxembourg | 2,61 | 1,71 | 1,99 |

Danmark | 2,45 | 1,63 | 2,02 |

Irland | 1,28 | 0,72 | 1,49 |

Grækenland | 1,93 | 1,06 | 1,22 |

Portugal | 1,5 | 1,61 | 1,16 |

Rumænien | 0,58 | 0,93 | 1,11 |

Finland | 1,08 | 0,78 | 0,81 |

Ungarn | 0,86 | 0,70 | 0,89 |

Bulgarien | 0,36 | 0,56 | 0,69 |

Slovakiet | 0,24 | 0,50 | 0,56 |

Slovenien | 0,32 | 0,39 | 0,52 |

Litauen | 0,62 | 0,35 | 0,31 |

Malta | 0,2 | 0,30 | 0,22 |

Cypern | 0,22 | 0,20 | 0,20 |

Letland | 0,28 | 0,06 | 0,13 |

Estland | 0,1 | 0,17 | 0,09 |

Europæiske lande uden for EU | 2,12 | 0,83 | 0,50 |

Nordamerika | 1,16 | 0,37 | 0,11 |

Australien og New Zealand | 0,14 | 0,07 | 0,09 |

Afrika | 0,04 | 0,20 | 0,05 |

Sydamerika | 0,06 | 0,09 | 0,05 |

Asien | 0,46 | 0,19 | 0,04 |

Ikke oplyst | 5,24 | 10,57 | 3,49 |

I alt | 100 | 100 | 100 |

PÅ SAGSOMRÅDER (I %)

Generaldirektorat/tjenestegren | 2008 | 2009 | 2010 |

SG – Generalsekretariatet | 9,38 | 10,10 | 11,64 |

COMP – Konkurrence | 7,18 | 7,03 | 9,07 |

JUST – Retlige Anliggender + HOME – Indre Anliggender (tidligere JLS) | 6,69 | 7,74 | 8,38 |

MOVE – Mobilitet og Transport + ENER – Energi (tidligere TREN) | 8,18 | 8,02 | 7,14 |

MARKT – Det Indre Marked | 7,28 | 7,27 | 6,14 |

ENV – Miljø + CLIMA – Klima | 6,07 | 8,37 | 6,07 |

SANCO – Sundhed og Forbrugere | 5,74 | 4,69 | 5,44 |

TAXUD – Beskatning og Toldunion | 5,17 | 6,20 | 5,30 |

ENTR – Erhvervspolitik | 5,91 | 4,55 | 4,48 |

RELEX – Eksterne Forbindelser | 2,39 | 2,25 | 3,29 |

AGRI – Landbrug | 3,6 | 4,07 | 3,15 |

REGIO – Regionalpolitik | 3,42 | 3,67 | 3,06 |

TRADE – Handel | 2,72 | 2,08 | 3,06 |

DEVCO – Udvikling og Samarbejde (tidligere DEV + AIDCO) | 3,22 | 2,75 | 2,77 |

EMPL – Beskæftigelse og Sociale Anliggender | 3,72 | 3,28 | 2,74 |

SJ – Juridisk Tjeneste | 1,75 | 1,80 | 2,68 |

ECFIN – Økonomiske og Finansielle Anliggender | 1,23 | 1,87 | 2,32 |

HR – Menneskelige Ressourcer og Sikkerhed (tidligere ADMIN) + OIB + OIL – kontorer for infrastruktur og logistik i Bruxelles og Luxembourg + PMO – Kontoret for Forvaltning og Fastsættelse af Individuelle Rettigheder | 4,54 | 3,15 | 2,29 |

RTD – Forskning, JRC – Det Fælles Forskningscenter | 1,36 | 1,74 | 1,82 |

INFSO – Informationssamfundet | 2,3 | 2,29 | 1,79 |

ELARG – Udvidelse | 1,5 | 1,74 | 1,47 |

BUDG – Budget | 1,07 | 1,07 | 1,24 |

EAC – Uddannelse og Kultur | 1,4 | 1,44 | 1,13 |

COMM – Kommunikation | 0,85 | 0,41 | 0,74 |

MARE – Maritime Anliggender og Fiskeri | 1,13 | 0,79 | 0,66 |

DGT – Oversættelse | 0,32 | 0,13 | 0,36 |

ESTAT – Eurostat | 0,22 | 0,11 | 0,31 |

CAB – Kommissærernes kabinetter | 0,43 | 0,30 | 0,28 |

ECHO – Humanitær Bistand | 0,15 | 0,24 | 0,28 |

OLAF – Det Europæiske Kontor for Bekæmpelse af Svig | 0,62 | 0,24 | 0,27 |

OPOCE – Publikationskontoret | 0,05 | 0,19 | 0,19 |

EPSO – Personaleudvælgelseskontoret | 0,23 | 0,26 | 0,14 |

IAS – Intern Revision | 0,07 | 0,02 | 0,09 |

DIGIT – Informationsteknologi | 0 | 0,07 | 0,09 |

SCIC – Tolkning | 0,02 | 0,02 | 0,08 |

BEPA – Kontoret for Europapolitisk Rådgivning | 0,07 | 0,06 | 0,03 |

I alt | 100 | 100 | 100 |

[1] EFT L 145 af 31.5.2001, s. 43.

[2] "Følsomme dokumenter er dokumenter, der hidrører fra institutionerne eller de af dem oprettede organer, medlemsstater, tredjelande eller internationale organisationer, og som er klassificeret "TRES SECRET/TOP SECRET", "SECRET" eller "CONFIDENTIEL" i overensstemmelse med de forskrifter, den pågældende institution har fastsat, som beskytter Den Europæiske Unions eller en eller flere medlemsstaters væsentlige interesser inden for de i artikel 4, stk. 1, litra a), anførte områder, navnlig offentlig sikkerhed, forsvar og militære anliggender" (artikel 9, stk. 1).

[3] Den Europæiske Ombudsmand har udarbejdet en særlig rapport om sagen.

[4] Nærmere oplysninger om hver enkelt sag, der er nævnt nedenfor, se http://curia.europa.eu/jurisp/cgi-bin/form.pl?lang=da.

[5] Se også afsnit 7.4 i denne rapport.

[6] Bemærk, at for 2008 kan Kommissionen ikke give sammenlignelige statistiske data, der svarer til kategorierne "modtagne begæringer" og "afgivne svar", hverken for oprindelige begæringer eller genfremsatte begæringer.

[7] Bemærk, at en enkelt begæring kan vedrøre flere dokumenter og derfor kan give anledning til flere svar.

[8] Bemærk, at kategorien "svar" også omfatter svar, der falder uden for anvendelsesområdet for forordning (EF) nr. 1049/2001, og som derfor afgives i henhold til for eksempel forordning (EF) nr. 45/2001.